jkorsvik/nowiki_second_scrape_merged huggingface dataset:
Pat Boone

Charles Eugene «Pat» Boone (født 1. juni 1934 i Jacksonville i Florida i USA) er en amerikansk artist og skuespiller. Han var spesielt populær på 1950-tallet og tidlig på 1960-tallet. Han solgte over 45 millioner plater, hadde 38 Top 40-hits i USA og opptrådte i mer enn 12 Hollywood-filmer. Boone har fremdeles Billboard-rekorden med 220 uker for flest sammenhengende uker på hitlistene med én eller flere sanger. 
I 1953 giftet Boone seg med Shirley Lee Foley (født 24. april 1934), datter til countrymusikk-artisten Red Foley og Judy Martin. De har fire døtre: Cheryl Lynn, Linda Lee, Deborah Ann (bedre kjent som Debby), og Laura Gene.


== Konservativ kristen ==
Pat Boone er en konservativ kristen, og på 1960-tallet begynte han å konsentrere seg mer og mer om å synge gospelsanger. Han er votert inn i gospelmusikkens Hall of fame.
Når det gjelder filmroller, har han takket nei til roller der han følte han måtte gå på akkord med sin kristne tro. Av den grunn takket han i sin tid nei til å spille i en film med Marilyn Monroe som motspiller. 
I en av de første filmene hans, April Love, ville regissøren at han skulle gi sin motspiller Shirley Jones et kyss, som ikke sto i manus i utgangspunktet. Dette var Pat Boone skeptisk til, og sa han først måtte spørre sin kone om det var greit for henne. Da hun sa ja, leverte han sitt første "filmkyss".


== Hitsingler ==
Singler som lå på toppen av Billboard Hot 100:

"Ain't That a Shame" (1955)
"I Almost Lost My Mind" (1956)
"Don't Forbid Me" (1957)
"Love Letters In The Sand" (1957)
"April Love" (1957)
"Moody River" (1961)


== Studioalbum ==


== Film ==
Boone har medvirket i følgende filmer:

1955 The Pied Piper of Cleveland (dokumentar)
1957 Bernardine
1957 April Love
1958 Mardi Gras
1959 Journey to the Center of the Earth
1961 All Hands on Deck
1962 State Fair
1962 The Main Attraction
1963 The Horror of It All
1963 The Yellow Canary
1964 Never Put It in Writing
1964 Goodbye Charlie
1965 The Greatest Story Ever Told
1967 The Perils of Pauline
1970 The Cross and the Switchblade
1989 Roger & Me (dokumentar)
2000 The Eyes of Tammy Faye (dokumentar)
2008 Hollywood on Fire (dokumentar)


== Referanser ==


== Eksterne lenker ==
Offisielt nettsted 
(en) Pat Boone – kategori av bilder, video eller lyd på Commons 
(en) Pat Boone på Discogs 
(en) Pat Boone på Discogs 
(en) Pat Boone på MusicBrainz 
(en) Pat Boone på Spotify 
(en) Pat Boone på Songkick 
(en) Pat Boone på Last.fm 
(en) Pat Boone på Genius — sangtekster 
(en) Pat Boone på AllMusic 
(en) Pat Boone på Internet Movie Database 
(sv) Pat Boone i Svensk Filmdatabas 
(da) Pat Boone på Scope 
(fr) Pat Boone på Allociné 
(en) Pat Boone på AllMovie 
(en) Pat Boone hos Rotten Tomatoes 
(en) Pat Boone hos The Movie Database
Wolter Robert van Hoëvell

Wolter Robert, baron van Hoëvell (født 14. juli 1812 i Deventer, død 10. februar 1879 i Haag) var en nederlandsk prest, politiker og skribent.
Van Hoëvell studerte teologi ved universitetet i Groningen og reiste i 1836 til Batavia hvor han, i 11 år, arbeidet som prest og forstander for Bibel- und Missionsgesellschaft.
I 1848 dro Hövell tilbake til Nederland, hvor han ble leder av den liberale kolonibevegelsen. Han ble valgt til Staten-Generaal hvor han satt i 14 år. I løpet av sin politiske karriere lykkes det han å få avskaffet slaveriet i Nederlandsk Ostindia. I 1862 ble han utpekt til Raad van State.


== Referanser ==
Brodin

Brodin er etternavnet til blant annet:

Elin Margrethe Brodin (f. 1963), en norsk forfatter og oversetter.
Espen Brodin (f. 1954), en norsk forretningsmann og IT-grunder, startet Fast Search & Transfer ASA i 1997
Frans Gösta Brodin (1908 – 1979), en svensk seiler som deltok i de olympiske leker 1948 i London.
Hanna Erikson, f. Brodin (f. 1990), en svensk langrennsløper.
Jamila Brodin (f. 1977), en norsk Reality-TV-deltaker som i 2000 vant den aller førte sesongen av TV3s realityserie Baren.
Motorring 4

Motorring 4 (O4) er en ringvei av motorveistandard som går fra Ishøj til Ballerup i Danmark, den følger Ringvej 4 som går videre til Kongens Lyngby. Motorring 4 er 15 kilometer lang og ble bygget i årene 1974 – 1977.
Motorring 4 binder sammen Køge Bugt Motorvejen, Holbækmotorvejen og Frederikssundmotorvejen.
I november 2003 ble et flertall i Folketinget enige om en trafikkpakke som innebar at det skulle iverksettes utarbeidelse av beslutningsgrunnlag for utbygging av motorveien fra 4 til 6 filer. I juli 2009 lå en vesentlig del av beslutningsgrunnlaget for en anleggslov klar for en om lag 4 km lang strekning mellom Motorvejskryds Taastrup og forbindelsesanlegget mellom Motorring 4 og Frederikssundmotorvejen.
Utvidelsen forventes å kunne gjennomføres på omkring 5 år, hvorav de siste 3 er anleggsarbeide. Motorveien ble anlagt med en ekstra bred midtrabatt med trær, som skulle binde skoglandskapet sammen på tvers av motorveien. Derfor kan utvidelsen foretas ved utbygning med filer i den eksisterende midtrabatten. Man har planer om, at 2. etappe av Frederikssundmotorvejen skulle inngå i sammenflettningen med motorring O4 og bygge ut Frederikssundsvej gjennom Ballerup by til 4 filer i stedet for å bygge ut Frederikssundmotorvejen syd for Ballerup.


== Eksterne lenker ==
Vejdirektoratet om Motorring 4 (dansk)
Motorring 3

Motorring 3 er en 21 km lang motorvei vest for København. Den ble bygget i årene 1966-1980.
Motorring 3 forbinder Helsingørmotorvejen med Køge Bugt Motorvejen og er en del av europaveiene E47 og E55. Motorring 3 har motorveikryss med Hillerødmotorvejen, Holbækmotorvejen og fra 2012 også med Frederikssundmotorvejen.
I gjennomsnitt passerer om lag 75 000 biler hvert døgn Vejdirektoratets tellestasjon ved Husum, og Motorring 3 er dermed en av de viktigste og mest trafikkerte motorveier i Danmark.


== Eksterne lenker ==
Vejdirektoratet om Motorring 3 (dansk)
Kjørbo (andre betydninger)

Kjørbo er en gård i Sandvika i Bærum:

Kjørbo gård
Kjørbokollen
Kjørbotunnelen
Kjørbokrysset
Liste over isbremmer i Antarktis

Dette er en liste over isbremmer i Antarktis.

Isbremmer dekker 44% av kystlinjen til det antarktiske kontinentet. Tilsammen dekker de et areal på om lag 1 541 700 km². De oppgitte arealene er forbundet med stor unøyaktighet, da størrelsen varierer over tid.
Isbremmene er listet nedenfor fra vest til øst, med start i den vestre delen av Dronning Maud Land.
*Indikerer at isbremmen har kollapset.


== Referanser ==
Nykredit

Nykredit er en av Danmarks ledende finanskonsern med bank og realkredit som hovedaktivitetene. I tillegg har Nykredit aktiviteter innen for forsikring, pensjon og eiendomsmeglervirksomhet.


== Historie ==
Fra 1851 og fremover ble det etablert en lang rekke kreditforeninger i Danmark, hvorav 16 etter realkreditreformen i 1970 fusjonerte til henholdsvis Forenede Kreditforeninger og Jyllands Kreditforening i 1972.
Nykredit ble etablert i 1985 ved en fusjon mellom Forenede Kreditforeninger og Jyllands Kreditforening. Ved en endring av realkreditloven i 1989 fikk kreditforeninger mulighet til å omdanne seg til aksjeselskaper, hvilket Nykredit utnyttet ved å plassere aktiviteten ned i et datterselskap, Nykredit Holding a/s og videre til dettes datterselskap Nykredit a/s. Nykredit fortsatte som Foreningen Nykredit.
I 1991 ble det etablert et konsern bestående av forsikringskonsernet Tryg og Nykredit i en holdingkonstruksjon. Det var meningen at Unidanmark også skulle inngå, men dette ble aldri realisert som følge av endrede strategiske mål hos partene, og holdingkonstruksjonen ble oppløst.
I løpet av de neste år utvidet Nykredit forretningsaktivitetene til også å omfatte bank og forsikring.
I 2003 kjøpte Nykredit Totalkredit av en rekke lokale og regionale pengeinstitutter. I 2008 kjøpte Nykredit Forstædernes Bank.


== Konsernsjefer ==
1985-1987 Hans Ejvind Hansen
1987-1991 Thorleif Krarup
1991-2006 Mogens Munk Rasmussen
2006-2013 Peter Engberg Jensen
2013- Michael Rasmussen


== Krystallen ==
Nykredits hovedsete – Krystallen – ligger ved Kalvebod Brygge i København. Bygningen er tegnet av schmidt hammer lassen architects og ble ferdigstilt i 2001.


== Referanser ==


== Eksterne lenker ==
Nykredit Internationals nettsted
Maniola

Maniola er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae). Gruppen er et sjeldent eksempel på en insektgruppe som har flest arter i Europa.


== Utseende ==

Middelsstore, brune, forholdsvis bredvingede sommerfugler. Vingene har ofte øyeflekker, og gjerne et oransje felt rundt dem. Forvingens underside er gulaktig, bakvingens underside lysbrun.


== Levevis ==
Disse artene finnes gjerne på enger, der larvene lever på gress (Poaceae).


== Utbredelse ==
Slekten finnes bare i Europa.


== Systematisk inndeling ==
Noen regner disse artene som former av Maniola jurtina.

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien flikvinger, Nymphalidae
Underfamilien ringvinger, Satyrinae
Stammen Satyrini
Gruppen Maniolina Grote, 1897
Slekten Maniola Schrank, 1801 – 6 arter, Europa. I Norge:
Rappringvinge, Maniola jurtina (Linnaeus, 1758) – langs kysten til Hordaland, ser ut til å spre seg nordover
Maniola telmessia (Zeller, 1847)
Maniola halicarnassus Thomson, 1990
Maniola nurag Ghiliani, 1852
Maniola cypricola (Graves, 1928)
Maniola chia Thomson, 1987
Maniola megala (Oberthür, 1909)


== Kilder ==
Carter, D. (1994) Sommerfugler fra hele verden. Teknologisk Forlag. ISBN 82-512-0438-0
Lewis, H.L. (1974) Fjärilar från hela världen. Forum, Stockholm. ISBN 91-37-10100-5


== Eksterne lenker ==
(en) Maniola i Encyclopedia of Life 
(en) Maniola i Global Biodiversity Information Facility 
(no) Maniola hos Artsdatabanken 
(sv) Maniola hos Dyntaxa 
(en) Maniola hos Fauna Europaea 
(en) Maniola hos NCBI 
(en) Kategori:Maniola – bilder, video eller lyd på Wikimedia Commons 
Maniola – detaljert informasjon på Wikispecies 
Maniola på Tree of life
2000 Herschel

2000 Herschel er en  hovedbelteasteroide av S-typen. Den ble oppdaget 29. juli 1960 av Joachim Schubart og er navngitt til ære for den engelske astronomen William Herschel.


== Eksterne lenker ==
2000 Herschel hos JPL Small-Body Database
Hańcza

Hańcza er en innsjø i Podlasie voivodskap i Polen. Den har et flateinnhold på 3,04 km², og er 4,5 km lang og 1,2 km bred. Sjøen har en største dybde på 108,5 meter, og er med det den dypeste innsjøen i Polen. 


== Eksterne lenker ==
(en) Hańcza Lake – kategori av bilder, video eller lyd på Commons
2004 FH

2004 FH er en nærjordsasteroide som ble oppdaget 15. mars 2004 av det NASA-finaniserte prosjektet LINEAR. Objektet er ca. 30 m i diameter og passerte kun 43 000 km fra jordens overflate 18. mars 2004 22.08 UTC; den næreste passeringen av jorden kjent på det tidspunktet (se bilde lenger ned). Til sammenligning går geostasjonære satellitter i bane rundt jorda på 35 790 km.
2004 FH er en Aten-asteroide, men noen astronomer mener den bør kalles en meteoroide, siden den er mindre enn 50 m i diameter. Hadde objektet truffet jorden ville den sannsynligvis ha detonert høyt oppe i jordens atmosfære. Det kunne ha ført til en eksplosjon på flere hundre kilotonn TNT, men ville ikke ha hatt noen effekt på overflaten. Selv om den er en liten asteroide er den fremdeles den tredje største asteroiden man kjenner til har passert nærmere jorden enn månen.
Asteroiden vil ikke passer nær jorden igjen før i 2044, og da vil den være 1,4 millioner kilometer unna. 2004 FH er også spesiell ved at den har den laveste banehellingen av alle de kjente nærjordsasteroidene.


== Kilder ==
Chesley, Steven R; Chodas, Paul W. Recently discovered near-earth asteroid makes record-breaking approach to earth Arkivert 8. mars 2017 hos Wayback Machine.. Pasadena, California (USA): NASA Near jorda Object Program Office. 17. mars 2004


== Eksterne lenker ==
MPEC 2004-F24 (engelsk)
Bilde av 2004 FH (engelsk)
Offisielt presseklipp fra NASA Arkivert 8. mars 2017 hos Wayback Machine. (engelsk)
Asteroide scare prompts NASA to formalize response (av Robert Roy Britt) (engelsk)
Minor Planet Center: De næreste passeringene småplaneter har gjort av jorden (engelsk)
J. Lauritzen

J. Lauritzen er et dansk rederi, stiftet i 1884. Det eies av Vesterhavet A/S, som igjen eies av JL-Fondet.
Rederiet har blant annet vært kjent for en flåte av kjøleskip med navn som sluttet på Reefer. Reefer-divisjonen ble i 2007 solgt til det svenske NYK. En annen spesialitet har vært polarskip (med etternavnet Dan), som, i tillegg til vanlig fraktfart, spesielt til Grønland, har deltatt i vitenskapelige ekspedisjoner såvel til Arktis som Antarktis.
Det seilførende, tidligere skoleskipet, «Lilla Dan» (bygget i 1951, skoleskip fram til 1996) kan fortsatt sees i danske farvann.
J. Lauritzen var eier av Aalborg Værft 1937-1988.


== Eksterne lenker ==
Rederiets nettsted (dansk)
JL-fondets nettsted (dansk)
Concedo

Concedo ASA er et norsk oljeselskap med fokus på letevirksomhet på norsk kontinentalsokkel. Det er sterkt teknisk fokusert. Selskapet har som ambisjon å være blant de beste på leting etter olje og gass på norsk sokkel. Concedos strategi er å bore 1 til 3 brønner per år, ha status som lisenspartner og være unotert. Videre ønsker selskapet å beholde sin finansielle styrke og å selge funn på et optimalt tidspunkt. Letestrategien er å se mulighter nær infrastruktur, grunnere reservoarer enn 4000 m og med oljepotensial, ikke på dypt vann og holde seg unna miljø-ømfindtlige områder.  Ved utgangen av 2020 hadde selskapet en portefølje på 15 lisenser. Følgende funn har blitt gjort: Hyme og Galtovort (2008 og 2009), Maria (2010), Novus (2014), Kallåsen og Grosbeak (2018), Goddo (2019), Dugong og Sjøpølse (2020). Selskapet hadde 14 ansatte ved utgangen av 2019. Administrerende direktør er Geir Lunde og hovedkontoret ligger i Asker.


== Referanser ==


== Eksterne lenker ==
Hjemmesiden til Concedo
https://www.concedo.no/investors/annual-reports/
2004 JG6

2004 JG6 (også skrevet 2004 JG6) er en uvanlig asteroide. Den er den andre kjente Apohele-astereoiden, noe som betyr at hele banen ligger innenfor den til jorden. Mer spesielt er det at omløpsperioden i banen er mindre enn den til Venus eller noen annen kjent asteroide, noe som gjør den til det næreste legemet til solen, kun slått av Merkur. 2004 JG6 har en eksentrisk bane som både krysser banen til Merkur og Venus. Den har også den minste aphelen til noen kjent asteroide.
Asteroiden ble oppdaget av Brian A. Skiff i LONEOS-prosjektet.


== Eksterne lenker ==
Frå www.lowell.edu (engelsk)
Dampskibsselskabet Norden

Dampskibsselskabet Norden (til vanlig bare benevnt som NORDEN) er en dansk rederivirksomhet. Selskapet ble grunnlagt i 1871 og er et av Danmarks eldste rederier som arbeider internasjonalt. Selskapet opererer omkring 183 tank- og tørrlastskip. I regnskapsåret 2010 var omsetningen 2 189 millioner USD.
Dampskibsselskabet Norden ble grunnlagt av Mads Christian Holm som ledet selskapet til sin død i 1892.
Hovedkontoret ligger på Strandvejen nord for København, og selskapet har avdelinger i Singapore, Shanghai, Annapolis, Rio de Janeiro og Mumbai. Selskapet beskjeftiger om lag 276 medarbeidere på kontorene og 810 på fartøyene.Dampskibsselskabet Norden er notert på Københavns Fondsbørs.


== Referanser ==


== Eksterne lenker ==
Offisielt nettsted 
(en) D/S Norden – kategori av bilder, video eller lyd på Commons
Czarna Hańcza

Czarna Hańcza (hviterussisk: Чорная Ганча – Tsjornaja Hantsja, litauisk: Juodoji Ančia) er ei elv i Podlasie voivodskap i Polen og Hrodna voblast i Hviterussland. Den er 142 km lang og har et nedbørfelt på 1916 km².
Elva er kjent for store rullesteiner fra istiden i og langs elveleiet. Elva har utspring ved innsjøen Hańcza og munner ut i elva Nemunas ved grensa mellom Hviterussland og Litauen.


== Eksterne lenker ==
(en) Czarna Hańcza – kategori av bilder, video eller lyd på Commons
2063 Bacchus

2063 Bacchus er en Apollo-asteroide og en Venus- og Mars-kryssende asteroide som ble oppdaget 24. april 1977 av Charles T. Kowal ved Palomarobservatoriet. I mars 1996 ble radarfotografering av asteroiden fra Goldstoneobservatoriet styrt av forskerne Steven Ostro og Lance Benner ved Jet Propulsion-laboratoriet. Optiske observasjoner ble utført av Petr Pravec, Marek Wolf og Lenka Sarounová i løpet av mars og april 1996.
Det antas at størrelsen på asteroiden er omtrent 1,1 × 1,1 × 2,6 km.
Navnet er tatt fra den romerske guden Bacchus.


== Eksterne lenker ==
Hjemmeside til Scott Hudson: 2063 Bacchus
2117 Danmark

2117 Danmark er en  hovedbelteasteroide. Den ble oppdaget 9. januar 1978 av Richard M. West ved La Silla Observatory i Chile og er oppkalt etter Danmark.


== Eksterne lenker ==
(en) 2117 Danmarks baneparametre hos JPL Small-Body Database 
(en) 2117 Danmarks oppføring hos Minor Planet Center
25143 Itokawa

25143 Itokawa (fra japansk 糸川) er en Apollo-asteroide og en marskrysser. Itokawa ble besøkt av den japanske romfartsorganisasjonen JAXAs romsonde Hayabusa og kan bli den første romsonden som prøver er blitt henta ned fra. Asteroiden ble oppdaget i 1998 av LINEAR og gitt det foreløpige navnet 1998 SF36. I år 2000 ble asteroiden valgt som mål for JAXAs Hayabusa-sonde, og ikke lenge etterpå ble asteroiden gitt navnet Itokawa, etter den japanske rakettforskeren Hideo Itokawa
Itokawa er en S-type-asteroide. Bilde frå Hayabusa hinter til at Itokawa kan være et resultat av to mindre asteroider som stadig har gått i bane rundt hverandre og etterhvert blitt hengende fast. Hayabusa viste at Itokawa knapt har nedslagskratre, og en svært ujevn overflate overstrødd med kampesteiner. Ifølge forskerne på Hayabusaprosjektet består Itokawa av to gigantiske steinhauger snarere enn to massive legemer. 


== Referanser ==


== Eksterne lenker ==
Intervju med JAXA forsker og noen bilder
Space.com artikkel med nærbilde
Eiserne Brücke

Eiserne Brücke er en bro over Kupfergraben ved Museumsøya, i Berlins bydel Mitte. Broen forbinder gaten Hinter dem Gießhaus på venstre bredd med Bodestrasse på Museumsøya, der denne går mellom Altes Museum og Neues Museum.
Dagens bro som er bygget i sandstein, er den fjerde broen på stedet. Navnet Eiserne Brücke (Jernbroen) kommer av andre versjon oppført i 1796. Den nye jernbroen erstattet en tidligere trebro. Jernbroen måtte som følge av materialtretthet, erstattes med en sandsteinsbro allerede i 1825. Den fjerde og siste bro ble bygget i 1916 som følge av behovet for økt seilingshøyde og bredde. Denne broen ble sterkt skadet i den andre verdenskrigen, gjentatte ganger reparert, men i 1968 rekonstuert som tro kopi av utgaven fra 1916. I forbindelse med andre arbeider på Museumsøya, ble broen igjen reparert og åpnet 2008.

		


== Eksterne lenker ==
(en) Eiserne Brücke (Berlin) – kategori av bilder, video eller lyd på Commons 
Berlins liste over kulturminner
Eiserne Brücke im Bezirkslexikon des Luisenstädtischen Bildungsvereins
Sundheds- og Ældreministeriet

Sundheds- og Ældreministeriet (tidligere Sundhedsministeriet (SUM) og Ministeriet for Sundhed og Forebyggelse) er et dansk ministerium. Ministeriet har det overordnede ansvar for helsepolitikken, herunder sykehus, sykehusapotek og helsevesen. Departementsjef er Per Okkels.


== Organisasjon ==
Under departementet finnes etter 1. januar 2011 følgende institusjoner, byråer, råd m.v.:

Sundhedsstyrelsen
National Sundheds-it
Statens Serum Institut
Etisk Råd
Lægemiddelstyrelsen
Kennedy sentret
Pasientombudet
Videns- og Forskningscenter for Alternativ Behandling
Den Centralvidenskabsetiske Komité


== Historie ==
Ministeriet har eksistert i flere omganger, enten selvstendig eller som del av et større ministerium. I 2001 ble det innlemmet i Innenriks- og Sundhetsministeriet. I 2007 ble det atter utskilt under navnet Ministeriet for Sundhed og Forebyggelse og dannet ved å utskille helseområdet fra datidens Indenrigs- og Sundhedsministerium. Derutover fikk ministeriet enkelte oppgaver fra Socialministeriet og Ministeriet for Familie- og Forbrugeranliggender. Ministeriets første minister var Jakob Axel Nielsen. I 2010 ble ministeriene igjen slått sammen til Indenrigs- og Sundhedsministeriet. Det varte bare til 2011, da innenriksområdet ble overført til det nyoprettede Økonomi- og Indenrigsministeriet, mens resten av ministeriet igjen ble til Ministeriet for Sundhed og Forebyggelse.


== Sundhetsministere ==
1926-1929: Minister for Sundhedsvesenet Viktor Rubow, V
november 1947: Minister for Byggeri og Sundhedsvesenet Johannes Kjærbøl, S (kun i ti dager)
1987-1988: Sundhetsminister Agnete Laustsen, K
1988-1989: Sundhetsminister Elsebeth Kock-Petersen, V
1989-1993: Sundhetsminister Ester Larsen, V
1993-1994: Sundhetsminister Torben Lund, S
1994-1996: Sundhetsminister Yvonne Herløv Andersen, CD
1996-1998: Innenriks- og sundhetsminister, (fra 1987 dog kun sundhedsminister), Birte Weiss, S
1998-2000: Sundhetsminister Carsten Koch, S
2000: Sundhetsminister Sonja Mikkelsen, S
2000-2001: Sundhetsminister Arne Rolighed, S
2001-2007: Innenriks- og Sundhetsminister Lars Løkke Rasmussen, V
2007-2010: Minister for sundhet og forebyggelse Jakob Axel Nielsen, K
2010-2011: Innenriks- og Sundhetsminister Bertel Haarder, V
2011-2014: Minister for sundhet og forebyggelse Astrid Krag Kristensen, SF
2014-2015: Minister for sundhed og forebyggelse Nick Hækkerup, S
2015-2016: Sundheds- og ældreminister Sophie Løhde (V)
2016-: Sundhedsminister Ellen Trane Nørby (V)
2016-: Ældreminister Thyra Frank (LA)I perioder uten fagministre for helse har området hørt under innenriksministeren.


== Referanser ==


== Eksterne lenker ==
Ministeriet for Sundhet og Forebyggelses hjemmeside
2685 Masursky

2685 Masursky er en asteroide i hovedbeltet. Han ble oppdaget av Edward L. G. Bowell i 1981 og er oppkalt etter Harolds Masursky (1923–1990), en planetarisk geolog hos U.S. Geological Survey i Flaggstaff i Arizona som arbeidet på mange romutforskingsprosjekt. 
Lite var kjent om Masursky før Cassini-sonden passerte han på veg til Jupiter og Saturn 23. januar 2000. Siden Cassini passerte asteroiden i en avstand på 1,6 millioner kilometer (omtrent fire ganger avstanden mellom jorden og månen) viste ikke bildene romsonden tok mer enn et lyspunkt uten spesielle trekk. Cassini kunne likevel avgjøre størrelsen (diameteren) til Masursky som er omtrent 15–20 km.
Banen til Masursky ligger innenfor asteroidefamilien Eunomia som består av S-type-asteroider. Cassini sine observasjoner skapte noe tvil rundt sammensetningen til asteroiden, men senere bakkebaserte spektroskopiundersøkelser bekrefter at han hadde et S-type-spektrum.


== Referanser ==
Andreanof Islands

Andreanof Islands (aleutisk: Niiĝuĝin tanangis) er en øygruppe i Aleutene i sørvestre Alaska.
De ligger mellom Amchitka Pass og Rat Islands-gruppen i vest, og Amukta Pass og Islands of Four Mountains gruppen mot øst. Gruppen strekker seg 440 km fra øst til vest. Disse øyenes totale arealet (inkludert Delarof Islands) er 3 924,737 km² og det bor 412 mennesker der (2000), 316 av disse i byen Adak på Adak Island. De største øyene i gruppen er Gareloi Island, Tanaga Island, Kanaga Island, Adak Island, Kagalaska Island, Great Sitkin Island, Atka Island, Amlia Island, og Seguam Island.


== Kilder ==
Andreanof Islands: Census 2000


== Eksterne lenker ==
(en) Andreanof Islands – kategori av bilder, video eller lyd på Commons 
Luftfoto